Big Brother (Norge)

Big Brother Norge er den norske versjonen av det nederlandske realitykonseptet Big Brother. Den første sesongen ble sendt i 2001. Programmet har hovedsakelig blitt sendt på TVNorge.
Programmet ble sendt på TVNorge i de første fem sesongene: 2001, 2002, 2003, 2005 og 2006. Etter fem års pause ble 2011-sesongen sendt på TV 2 Bliss. Tre år etter var det klart for 2014-sesongen, som ble sendt på TVNorges søsterkanal FEM.  
I de første tre sesongene var sendingene fra en bygning på Fornebu, mens de to neste var samproduksjoner mellom Sverige og Norge, hvor sendingene gikk fra et hus i Frihamnen i Stockholm. 2011-sesongen var norsk, men sendt fra et Big Brother-hus i Sverige. I 2014 ble det sendt nok en samproduksjon med svenske og norske deltakere. 


== 2001 ==

Seriens første sesong hadde premiere på TVNorge den 25. februar 2001. Finalen gikk den 31. mai. Denne versjonen hadde 12 deltagere og oppholdet i huset var maksimalt 97 dager. Alderen på deltagerne spente fra 23 til 36 år. Gjennomsnittsalderen var 25 år. Tittellåten «Big Brother», var ved artisten Organic. Vinneren ble Lars Joakim Ringom.
Executive produsent var Lasse Hallberg, og produsent Stein Johnsen.
Første sesong ble den mest populære og mest omtalte utgaven av Big Brother. Etter dette falt seertallene betraktelig.Kjendiser på besøk i huset i 2001:

Dio og Alice Cooper ble løftet inn i hagen med kran, mens musikken deres ble spilt gjennom en stor PA rett utenfor gjerdet.
Status Quo sto plutselig i hagen og spilte noen av sine store hits. Etter låtene gikk artistene inn i huset og hang med deltakerne.


== 2002 ==
Seriens andre sesong hadde premiere på TVNorge den 24. februar 2002. Finalen gikk den 2. juni. BB hadde 15 deltagere og oppholdet i huset var maksimalt 99 dager. Alderen på deltagerne spente fra 22 til 33 år. Gjennomsnittsalderen var på 26 år. Årets tittellåt «Close to you», var ved den norske gruppa El More.
Executive produsent var Lasse Hallberg, og produsent Stein Johnsen.


=== Kjendiser på besøk i huset i 2002 ===
Limahl (underholdt på «80-talls party» i huset på Espens bursdag) (12. mai 2002)
Scooter (band) (underholdt på finaleshowet)


=== Finalen ===
Det totale antallet stemmer via telefon og SMS i finalen 2002 ble 1 075 483. I finale-uken skulle man stemme på den man ville skulle vinne. Den totale fordelingen ble til slutt: 

Veronica: 333 969 stemmer
Espen: 284 491 stemmer
Veronika Katrin: 191 713 stemmer
Monica: 128 347 stemmer
Kristian: 81 713 stemmer
Mikki: 29 250 stemmer (Mikki ut av huset 30. mai)
Dennis: 26 000 stemmer (Dennis ut av huset 30. mai)


== 2003 ==
Denne sesongen hadde tittelen Big Brother 2003 – The Next Generation (The Wall) og var noe kortere enn de to foregående sesongene fordi huset ble delt i en fattig og en rik side. Sesongen hadde premiere på TV Norge den 8. mars 2003. Finalen gikk 15. mai. Det var totalt 15 deltagere i 2003. Maksimalt opphold i huset var 69 dager. Alderen på deltagerne spente fra 22 til 43 år, gjennomsnittsalderen var 29 år. Tittellåten «Kicking You Out» var ved Anne Lingan.
Executive produsent var Lasse Hallberg, og produsent Stein Johnsen.


=== Kjendiser på besøk i huset i 2003 ===
Anne Lingan sang på finaleshowet
Christian Ingebrigtsen sang og spilte på finaleshowet


=== Finalen ===
Det totale antallet stemmer via telefon og SMS i finalen 2003 ble 1 064 039. Det inkluderer da de 213 000 som hadde stemt frem til torsdag 8. mai 2003 da Morten gikk ut.
Den totale fordelingen ble til slutt:

Eva-Lill 409 556 stemmer
Halvor 378 052 stemmer
Stina 196 916 stemmer
Rune 53 955 stemmer
Morten 25 560 stemmer (Morten ut av huset 8. mai 2003)


== 2005 ==
Seriens fjerde sesong var lagt til Sverige og hadde både svenske og norske deltagere. Denne versjonen hadde tittelen Big Brother – Norge vs. Sverige (The Battle) og var i første halvdel en tvekamp mellom svensker og nordmenn. Etter noen uker ble det miksede lag. Det laget som tapte måtte nominere en av sine egne. Huset var de to første ukene totalt adskilt i en svensk og en norsk del.
Premiere på TVNorge den 30. januar 2005. Finalen gikk den 22. mai.
BB hadde 28 deltagere i 2005. Oppholdet i huset var max 114 dager. Alderen på deltagerne spente fra 19 til 39 år. Gjennomsnittsalderen var på 26 år.
Produsent var  Stein Johnsen.


=== Gjester i 2005 ===
Aylar Lie ...Kom inn på slutten (hadde et hemmelig oppdrag i huset der hun skulle skape splid mellom Elita og Clas).
Nick Borgen  ....underholdte en kveld i huset
Mattis Hætta  .... underholdte en kveld i huset
Olivier De Paris  .... tidligere deltager i BB som underholdte i huset en kveld (stod for mat og underholdning)
Ingrid Swede  .... underholdte en kveld i huset (svensk pornostjerne og musiker)
Carolina Gynning  .... Tidligere svensk deltager som deltok i en live-sending
Halvor Kvikstad  ....  Tidligere norsk deltager som deltok i en live-sending
Stina Titterud .... Tidligere norsk deltager som deltok i en live-sending


== 2006 ==
BB hadde 27 deltagere i 2006. Oppholdet i huset var max 114 dager. Alderen på deltagerne spente fra 20 til 30 år. Gjennomsnittsalderen var på 24 år.


=== Gjester ===
Krit Trairatna – kjent som (Boo) – var på besøk 7 dager i huset. Han deltok i den thailandske versjonen av BB og byttet plass med Anton Granlund, som reiste til Thailand for å være en uke i BB-huset i Bangkok
Nalle Knutsson svensk kjendis og ekspert på kjendiser og opptreden (veiledet deltakerne under en ukesoppgave)
Vazelina Bilopphøggers opptrådte en kveld i husetDet norske tungrock-bandet TNT spilte en minikonsert, og faren til deltaker Carina Dahl er trommeslager i bandet.


== 2011 ==
Etter 5 års pause gjorde Big Brother comeback i 2011 på kanalen TV 2 Bliss med premiere 29. august 2011 der deltagerne skal bo 100 dager. Huset er det samme som ble brukt av den svenske utgaven, som er lokalisert i Stockholm. BB hadde totalt 20 deltagere i 2011. Programledere var: Sarah Natasha Melbye og Petter Pilgaard.
Bortsett fra premieren (som også ble sendt på TV2) hadde denne sesongen meget lave seertall. Snittet for alle sendingene på Bliss var på 86.000, og andelen på 5 prosent. Premieren ble sett av 399 000, mens finalen bare ble sett av 107 000.


=== Gjester i 2011 ===
Ron Jeremy


== 2014 ==
2014-sesongen besto av svenske og norske deltakere, samlet i et spesialbygd hus i Stockholm. Sendingene gikk på kanalen FEM, unntagen premieren, som gikk både på FEM og TVNorge. Det var åtte opprinnelige deltaker fra hvert land. Oppholdet var på 110 dager. Alle deltakerne var i 20-åra. Programledere var Pia Lykke og Adam Alsing.

SeertallPremieren ble sett av 339 000 (277.000 på TVNorge og 62.000 på Fem), mens første ordinære sending ble sett av 76 000. Det ga en andel på 7,6 prosent i SBS Discoverys hovedmålgruppe, 15 til 50 år. (Til sammenligning så 114.000 seere det på TV 2 Bliss på dag to av realityserien da de hadde rettighetene til konseptet i 2011). Sesongen hadde et gjennomsnittlig seertall på bare 80 000 og finalen ble kun sett av 83 000. Dette var de laveste tall noen sinne for serien.Svenske Anders Olsson vant finalen foran Anna Andersson (svensk) på 2.plass, Erland Slettmoen (norsk) på 3.plass og Pelle Kravik (norsk) på 4.plass.


== Se også ==
Oversikt over norske Reality-TV-serier


== Fotnoter ==


== Referanser ==